ખેડબ્રહ્મા ખાતે સોમવારથી ભાદરવી પૂનમનો મેળો ભરાશે. જે પાંચ દિવસ ચાલશે જેમા મોટી સંખ્યામાં યાત્રાલુ ઉમટી પડશે. ખેડબ્રહ્મા અંબિકા માતાજી મંદિર ટ્રસ્ટ તરફથી આ વર્ષે આવનાર સંઘો અને પદયાત્રીઓને સગવડ માળી રહે તે હેતુસર તૈયારીઓ પૂર્ણ કરી દેવામાં આવી છે. મંદિર ટ્રસ્ટ તરફથી ચૌદશ અને પૂનમે તમામ શ્રદ્ધાળુઓને રૂ.10માં ભોજન પૂરું પાડવામાં આવશે. ભાદરવી પૂનમના મેળા માટે વહીવટી તંત્ર દ્વારા મેળાની જગ્યાએ 202 પ્લોટની 5,89,700માં હરાજી કરવામાં આવી હતી. જ્યારે 2 પ્લોટ નવતર પ્રયોગ કરી સખી મંડળોને આપવામાં આવ્યા છે અને મેળામાં પ્લાસ્ટિકનો ઉપયોગ ના થાય તે માટે વહીવટી તંત્ર દ્વારા તકેદારી રાખવામાં આવશે.